VIGAN CITY – Tapno adda makaanay a pagyanan dagiti babbaket ken lallakay nga awanan mangtaraken ken napanglaw, maipatakder ti Balay Taripato iti maikadua a distrito ti Ilocos Sur iti sakup ti Santa Lucia District Hospital iti ili ti Santa Lucia.
Daytoy ti impakaammo ni Bokal Gina Pe Benito-Cordero kabayatan ti pannakiuman dagiti kameng ti lokal a media kenkuana.
Narugian nga insigida ti panakaipatakder ti pasdek idi Agosto kalpasan iti naaramid a ground-breaking ceremony nga indaulluan ni Cordero.
Manamnama a malpas ti konstraksion iti uneg ti tallo a bulan ken naituding a maluktan inton Enero 2018.
Agdagup ti 26 a katao ti laonen ti baro a Balay Taripato wenno 12 a lallakay ken 14 a babbaket.
Kinuna ni Cordero a dagiti taga-maikadua a distrito a lallakay ken babbaket nga adda iti Balay Taripato iti Magsingal ket maiyalisdanto iti baro a pasdek tapno as-asideg a pangbisitaan dagiti kakabagianda.
Kalpasan a maluktan ti baro a Balay Taripato, kinunana nga agkasapulan ti probinsia ti caregivers ken kabarbaro a nars a mangserbi kadagiti pasiente.
Ti Balay Taripato iti Santa Lucia ket maikatlo a maipatakder iti Ilocos Sur.
Immuna a naipatakder ti Balay Taripato iti Magsingal District Hospital, Magsingal, Ilocos Sur idi 2006 babaen ti programa ti gobierno ti probinsia nga indaulluan idi ni Gobernador Deogracias Victor “DV” Savellano.
Simmaruno a nabangon ti maikadua a Balay Taripato iti sigud nga Azcueta Clinic ili ti Cabugao.
Kangrunaan a panggep ti Balay Taripato ti mangipaay ti tulong ken nam-ay kadagiti nataengan a lallakay ken babbaket iti probinsia nga awanan ti mangtartaraken. ICR/PIA-Ilocos Sur / ABN
CONTRACT SIGNING AGREEMENT OF LA TRINIDAD THERAPHY CENTER FOR CHILDREN WITH DISABILITIES
represented by Mayor ROMEO K. SALDA and Dr. ANTONETTE P. AGPAS, Health Service Office, herein after to as the party of the first part and...
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn eng_Latn eng_Latn